Ministrstvo za javno upravo

ržaška cesta 21

1000 Ljubljana

gp.mju@gov.si

Na podlagi 25. člena, enajste alineje 54. člena in 55. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE, 119/21 – ZČmIS-A, 202/21 – odl. US, 15/22 in 54/22 – ZUPŠ-1), tretjega odstavka 68. člena in tretjega odstavka 70. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb), **Direkcija Republike Slovenije za vode**, v okviru Operativnega programa za izvajanje Evropske kohezijske politike v obdobju 2014-2020, objavlja prosto delovno mesto:

**PODSEKRETAR, (šifra DM 9037),** (m/ž),

v Sektorju za GJS in investicije,

v Uradu za upravljanje z vodami,

za določen čas do najdlje 30.11.2023 za delo na projektu »Protipoplavna ureditev porečja Gradaščice«

s 3 mesečnim poskusnim delom

Lokacija opravljanja dela: Ljubljana

Kandidati, ki se bodo prijavili na prosto delovno mesto, morajo izpolnjevati naslednje pogoje:

* visokošolsko univerzitetno izobraževanje (prejšnje)/visokošolska univerzitetna izobrazba (prejšnja) - (Vrsta izob. KLASIUS: 17002) ali specialistično izobraževanje po visokošolski strokovni izobrazbi (prejšnje)/specializacija po visokošolski strokovni izobrazbi (prejšnja) (Vrsta izob. KLASIUS: 17001) oziroma magistrsko izobraževanje po visokošolski strokovni izobrazbi (prejšnje)/magisterij po visokošolski strokovni izobrazbi (prejšnja) (Vrsta izob. KLASIUS: 17O99), magistrsko izobraževanje (druga bolonjska stopnja)/magistrska izobrazba (druga bolonjska stopnja) (Vrsta izob. KLASIUS: 17003),
* 6 let delovnih izkušenj oziroma izpolnjevanje pogojev za naziv podsekretar,
* državljanstvo Republike Slovenije,
* znanje uradnega jezika,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se za naziv podsekretar, skrajšajo za eno tretjino, v primeru, da ima kandidat magisterij znanosti, doktorat oziroma zaključen specialistični študij.

Delovne naloge izbranega kandidata na delovnem mestu bodo:

* sodelovanje pri izvajanju postopkov z delavnega področja in drugih postopkov potrebnih za izvedbo projekta,
* sodelovanje in priprava poročil in gradiv z delavnega področja,
* izvajanje nadzora nad pravilnim in pravočasnim izvajanjem pogodbenih obveznosti na področju,
* organiziranje in vodenje tehnične pisarne,
* pisanje poročil in zapisnikov z delavnega področja,
* vodenje arhivskih gradiv projektne pisarne,
* delo s strankami,
* izvajanje zahtevnih strokovnih nalog na delovnem področju,
* neposredna pomoč pri vodenju strokovnih nalog na delu delovnega področja direkcije oziroma notranje organizacijske enote,
* vodenje projektnih skupin,
* samostojno oblikovanje sistemskih rešitev in drugih najzahtevnejših gradiv,
* opravljanje drugih najzahtevnejših nalog,
* vodenje in sodelovanje v najzahtevnejših projektnih skupinah.

Prijava mora vsebovati predpisan obrazec Direkcije RS za vode oz. Vlogo za zaposlitev s pisno izjavo, iz katere mora biti razvidno:

1. izpolnjevanje pogoja izobrazbe: kandidat navede raven in smer izobrazbe, datum (dan, mesec, leto) zaključka izobraževanja, pridobljen strokovni naziv ter izobraževalno ustanovo, pri kateri je bila izobrazba pridobljena;
2. izpolnjevanje pogoja zahtevanih delovnih izkušenj: kandidat navede vse dosedanje delovne izkušnje, datum sklenitve in datum prekinitve delovnega razmerja oziroma dela pri posameznemu delodajalcu, ter kratko opiše delo, ki ga je opravljal pri tem delodajalcu ter navede raven zahtevnosti dela (raven zahtevane izobrazbe za opravljanje dela na posameznem delovnem mestu);
3. da:
* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti, in da ni bil obsojen na nepogojno kazen zapora v trajanju več kot šest mesecev,
* zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;
1. da za namen te javne objave skladno z določili GDPR dovoljuje Direkciji RS za vode, pridobitev podatkov iz prejšnje točke tega razpisa iz uradnih evidenc. V primeru, da kandidat z vpogledom v uradne evidence ne soglaša, bo moral sam predložiti ustrezna dokazila.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja, sposobnosti in veščine, ki jih je pridobil.

Strokovna usposobljenost kandidatov se bo presojala na podlagi zapisov navedenih v Vlogi za zaposlitev, priloženih izjav, oziroma s pomočjo morebitnih drugih metod preverjanja strokovne usposobljenosti kandidatov.

Prednost pri izbiri bodo imeli kandidati z izobrazbo gradbene oz. tehnične smeri ali pravne smeri.

Prednost pri izbiri bodo imeli kandidati: s poznavanjem dela z zemljišči, izkušnje z vodenjem investicij, izkušnje pri delu na gradbišču, izkušnje z delom na EU projektih, poznavanje MS Office, poznavanje GIS orodij in znanja s poslovanja z dokumentarnim gradivom. Prosimo, da kandidati navedene izkušnje in znanja označijo v obrazcu »Vloga za zaposlitev«, pod točko 4. d).

Direkcija Republike Slovenije za vode bo opravila izbiro kandidata po predmetni objavi in z izbranim kandidatom sklenila delovno razmerje za določen čas s polnim delovnim časom do najdlje 30.11.2023 za delo na projektu »Protipoplavna ureditev porečja Gradaščice, s poskusnim delom v trajanju 3 mesecev. Poskusno delo se lahko podaljša v primeru začasne odsotnosti z dela.

Izbrani kandidat bo delo opravljal na uradniškem delovnem mestu podsekretar brez imenovanja v naziv. Pravice in obveznosti se mu bodo določile glede na uradniški naziv podsekretar. Izbrani kandidat bo delo opravljal v prostorih Direkcije Republike Slovenija za vode, Hajdrihova ulica 28c, 1000 Ljubljana.

Zaposlitev za projekt "Protipoplavna ureditev porečja Gradaščice" sofinancirata Republika Slovenija (15%) in Evropska unija (85%) v okviru Operativnega progama za izvajanje evropske kohezijske politike v obdobju 2014-2020, prednostna os 5 "Spodbujanje prilagajanja podnebnim spremembam ter preprečevanje in obvladovanje tveganj".

Kandidat vloži prijavo v pisni obliki obvezno na obrazcu »Vloga za zaposlitev«, ki jo pošlje v zaprti ovojnici z označbo: »Za javno objavo za delovno mesto podsekretar (šifra DM 9037), št. 11002-29/2022« **na naslov**: Direkcija RS za vode, Mariborska cesta 88, 3000 Celje, in sicer **rok za prijavo je do vključno 31.8.2022,** po objavi na osrednjem spletnem mestu državne uprave GOV.SI in spletni strani Zavoda RS za zaposlovanje ter oglasni deski Zavoda RS za zaposlovanje. Za pisno obliko prijave se šteje tudi elektronska oblika, poslana **na elektronski naslov**: gp.drsv@gov.si, pri čemer veljavnost prijave ni pogojena z elektronskim podpisom.

Za dodatne informacije o izvedbi postopka zaposlitve dobite vsak delovni dan od 10. do 11. ure na telefonski številki 01 478 3123, ga. Mateja Logar, informacije o delovnem področju na telefonski številki 01 478 3137, g. Bojan Drnovšek.

V besedilu objave uporabljeni izrazi, zapisani v moški slovnični obliki, so uporabljeni kot nevtralni za ženske in moške.